钦定古今图书集成/明伦汇编/闺媛典/第249卷 > 何道伸妻刘氏
## 钦定古今图书集成/明伦汇编/闺媛典/第249卷 > 何道伸妻刘氏

按《衡州府志》：“刘氏，衡阳何道伸妻。年十八归何。性凝
肃，事翁姑谨，相夫以德，道伸重之。伸初补博士弟子，
梦神语曰：‘汝为诸生，及十年已耳’。道伸喜，以为十年
获隽之谶。刘疑之。及期，遘疾死，子其虚仅六岁。刘绝
食七日，强起事翁姑。翁姑没，祭葬如礼，抚其虚就学，
长饩于庠。崇祯乙亥，上令各省举明经，循乡试例入”
考其虚，获巍选。寻拜司李。将为母，疏陈会乱，不果。刘
年五十七卒。